Izvor: Dino Stanin/PIXSELL

Zadarska policija potvrdila je da se u Sukošanu u nedjelju dogodilo trostruko ubojstvo u obiteljskoj kući, nakon čega je pronađeno još jedno tijelo, najvjerojatnije ubojice koji je počinio samoubojstvo.

Policija je oko 12,56 sati zaprimila dojavu da je pronađeno mrtvo tijelo u Ulici Mladena Veleslavića u Sukošanu, a po izlasku na mjesto događaja zatečena su ukupno tri mrtva tijela, dviju žena, rođenih 1937. i 1954. i jednog muškarca (1981.).

Nešto prije 15 sati u šumi iznad Sukošana pronađeno je i mrtvo tijelo muškarca rođenog 1957., za kojeg se pretpostavlja da je počinitelj zločina.

Policija do kraja očevida neće objaviti čime je trostruko ubojstvo počinjeno niti u kakvom su odnosu te osobe bile, no mediji pišu kako je riječ o muškarcu koji je ubio svoju sestru i nećaka te ženu koja je s njima živjela.

Navodno je o svom činu obavijestio susjeda, a kao jedan od razloga za ubojstvo mještani spominju imovinsko-pravne razmirice.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram